《大江东去 其三 题宗伯张阳峰仰宸楼》
明代·夏言

百尺危楼，面阳峰、览尽楚天云物。西望武昌东夏口，遥对黄州赤壁。

清簟疏帘，投壶散帙，炎夏生冰雪。玉堂惟构，未许元龙称杰。

读书夜感青黎，画楝雕檐，星斗寒光发。秋水长空涵雁影，时见断霞明灭。

学士当年，倚栏凝睇，把镜悲华发。丹心岁晚，咫尺身依日月。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。